Hoërskool Strand Rugby by Brackenfell Sportdag - Western Cape Cape Town Schools that Rock
16 Mar 2020 | Hoërskool Strand, Rugby, Sports | 0 |
Eerste rugbyspan in aksie
Die eerste rugbywedstryde van die seisoen by die Brackenfell Sportdag, het groot opwinding onder die afrigters en spelers opgelewer.
Die o.14's se debuut in hul hoërskool-rugbyloopbaan het 'n goeie oorwinning van 17-0 oor Hoërskool Milnerton opgelewer – en dit met nuwe rugbystewels wat nog ingespeel moet word!
Daarna het die o.15's ook teen Hoërskool Milnerton gespeel. Die manne het baie goeie veggees gewys, maar ongelukkig die wedstryd 15-7 verloor.
Die o.16's het Vrydag die laaste wedstryd teen 'n baie fisieke en groot span van Hoërskool Milnerton gespeel en met 19-7 geseëvier!
Die o.19A-span het Saterdag teen Hoërskool Durbanville gespeel. Strand het glad-nie teruggestaan nie en dit vir Durbanville baie moeilik gemaak. Al het die span die wedstryd verloor, was dit hoë gehalte rugby wat net afrondingswerk kortkom.